  Анжелика Тихонова корреспондент Удмуртиын Пичи Пурга – Улӥ Кечол сюреслэсь люкетсэ (км 1+760 - км 6+278) тупатъяны кутскизы. Со сярысь «Удмуртавтодор» огазеяськонлэн «ВКонтакте» мерлыко вотэсысь бамаз ивортэмын. Сюресчиос Покчи Бӧдья гурт дорысен Яган черкогуртысь Иж шур вамен выж дорозь лэсьтозы Ӧнерчиос сюреслэсь вужмем шобретсэ куштозы, сюрес дуръёсты волятозы но юнматозы. Собере кык сӥен асфальтобетон вӧлдозы.  Выльдэм сюреслэн кузьдалаез 4, 518 иськем луоз Озьы ик выльдон ужъёс улсын дугдылон интыосты тупатъяны, куинь павильонъёс пуктыны, сюрес пусъёсты воштыны но сигнал юбоос пуктыны чаклало. Тупатъян ужъёсты «Кышкыттэм но ӟечлыко автомобиль сюресъёс» йӧскалык ӵектос улсын быдэсто.  Тодэ вайытом, Удмуртиысь сюресъёс кузя тыл юбоос пуктыло. Тегъёс: Удмуртия сюресъёс ПичиПурга тупатъянужъёс  